पीजी कॉलेज में खोली जाए जिम
शहर के शासकीय पीजी कॉलेज श्योपुर में पढ़ने वाले छात्र शक्ति दल हिंदू संगठन के बैनर तले बुधवार को एकजुट होकर कलेक्टोरेट पहुंच गए। छात्रों ने कलेक्टर को सौंपे ज्ञापन में तीन मुख्य मांगे रखी हैं। जिनमें मुख्य जिम खुलवाने और दूसरी सीसीटीवी कैमरे लगवाने की मांग शामिल है। इसके अलावा बाहरी तत्वों के प्रवेश पर रोक के लिए मैन गेट पर चैकिंग की मांग छात्रों ने रखी है।
शक्ति दल हिंदू संगठन से जुड़े पदाधिकारियों का कहना है कि वह भी कॉलेज में पढ़ते हैं। इसलिए कॉलेज में छात्रों के लिए जिम की व्यवस्था है, लेकिन जिम बंद रहती है। इस कारण छात्रों को निजी जिम में पैसे खर्च करना पड़ रहे हैं। जिम चालू करवाई जाए। ताकि छात्रों को फायदा हो सके। जिम में कोच की व्यवस्था कराएं। साथ ही कॉलेज परिसर में सीसीटीवी कैमरे लगाएं। गैलरी, चौक, मेन गेट और वाहन पार्किंग स्थल पर कैमरे नहीं हैं। जिससे आवारा तत्व कॉलेज में घूमते रहते हैं।
hin_Deva hin_Deva hin_Deva